બીજી એક વાત પણ ચોક્કસપણે સમજી લેવાની જરૂર છે. જો સમાજમાં કામ-દાતાઓ વધારવાં હશે તો તેમાંથી સ્વાભાવિકપણે નિપજતી નિષ્ફળતાઓને પણ પચાવવી પડશે. સ્ટાર્ટ-અપ્સની હિમશીલાઓની ટોચ પર દેખાતી સફળતાઓની પાછળ, સપાટી નીચે અનેકગણી નિષ્ફળતાઓ ધરબાયેલી પડી હોય છે. આપણો આજનો સમાજ પણ નવાં સાહસની નિષ્ફળતાને આભડછેટની નજરે જૂએ છે. જ્યારે અમેરિકામાં આવી સાહસિક નિષ્ફળતાને બીરદાવવામાં આવે છે.